Parti minn triq f’San Ġiljan dalgħodu ċediet għal ġo sit ta’ kostruzzjoni, li fih jidher li sar xogħol ta’ skavar. L-inċident seħħ għall-ħabta ta’ nofsinhar fi Triq Ivo Muscat Azzopardi, fl-inħawi ta’ Pender gardens. F’ritratti meħuda mir-residenti jidhru biċċiet kbar ta’ blat, bricks u tarmak li waqgħu għal fuq il-makkinarju li kien qed jintuża fis-sit tal-kostruzzjoni. Kelliem għall-Pulizija kkonferma li ħadd ma weġġa’, u li beda xogħol ta’ rimedju. Ritratti: Michelle Thornton – Facebook